Rapport tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni - Rapport ta’ evalwazzjoni finali dwar l-implimentazzjoni u r-riżultati tal-programmi MEDIA Plus u MEDIA Taħriġ (2001-2006) /* KUMM/2008/0245 finali */





[pic] | KUMMISSJONI TAL-KOMUNITAJIET EWROPEJ | Brussel 8.5.2008 KUMM(2008) 245 finali RAPPORT TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI EWROPEW U LILL-KUMITAT TAR-REĠJUNI Rapport ta’ evalwazzjoni finali dwar l-implimentazzjoni u r-riżultati tal-programmi MEDIA Plus u MEDIA Taħriġ (2001-2006) RAPPORT TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI EWROPEW U LILL-KUMITAT TAR-REĠJUNI Rapport ta’ evalwazzjoni finali dwar l-implimentazzjoni u r-riżultati tal-programmi MEDIA Plus u MEDIA Taħriġ (2001-2006) INTRODUZZJONI Il-programmi MEDIA Plus u MEDIA Taħriġ ġew stabbiliti minn żewġ deċiżjonijiet: - id-Deċiżjoni 2000/821/KE tal-Kunsill ta’ l-20 ta’ Diċembru 2000 dwar l-implimentazzjoni ta’ programm li jinkoraġġixxi l-iżvilupp, id-distribuzzjoni u l-promozzjoni ta’ xogħlijiet awdjoviżivi Ewropej (MEDIA Plus – Żvilupp, Distribuzzjoni u Promozzjoni); - id-Deċiżjoni 163/2001/KE tal-Parlament Ewropew u tal-Kunsill tad-19 ta’ Jannar 2001 dwar l-implimentazzjoni ta’ programm ta’ taħriġ tal-professjonisti fl-industrija Ewropea tal-programmi awdjoviżivi (MEDIA – Taħriġ). Il-perjodu kopert minn MEDIA Plus u MEDIA Taħriġ kien inizjalment iffissat għal 2001-2005. Madankollu, sabiex iż-żmien tal-programmi MEDIA jiġi allinjat ma’ dak tal-perspettivi finanzjarji, il-perjodu ġie mtawwal sal-31 ta’ Diċembru 2006[1]. MEDIA Plus u MEDIA Taħriġ ġew wara MEDIA II (1996-2000) u MEDIA I (1991-1995). L-għan komuni tagħhom kien it-titjib strutturali tal-kompetittività ta’ l-industrija awdjoviżiva Ewropea. L-għanijiet ta’ MEDIA Plus u ta’ MEDIA Taħriġ kienu li jsaħħu l-kompetittività ta’ l-industrija awdjoviżiva Ewropea, li jerġgħu jibbilanċjaw id-differenzi bejn is-swieq u li jiffavorixxu ċ-ċirkolazzjoni ta’ xogħlijiet barra mill-pajjiż ta’ l-oriġini tagħhom. Matul il-perjodu ta’ referenza, għaxar Stati Membri ġodda ngħaqdu ma’ l-Unjoni Ewropea fl-1 ta’ Mejju 2004, filwaqt li Stati oħra li diġà kienu membri ġew integrati. MEDIA 2007[2] ġiet wara MEDIA Plus u MEDIA Taħriġ fl-1 ta’ Jannar 2007. MEDIA Plus u MEDIA Taħriġ kienu s-suġġett ta’ evalwazzjoni intermedjarja fl-2003 li r-riżultati tagħha ġew ikkomunikati mill-Kummissjoni fir-rapport tagħha ta’ l-24 ta’ Novembru 2003[3]. Skond ir-rakkomandazzjonijiet ta’ din l-evalwazzjoni, u sabiex tiġi kkunsidrata l-evoluzzjoni tal-bżonnijiet tal-professjonisti u l-bidliet tas-suq, kienu ġew implimentati ċerti aġġustamenti li m’għandhomx bżonn modifika tal-bażi ġuridika. L-għan ta’ dan ir-rapport huwa li jevalwa r-riżultati tal-programmi MEDIA Plus u MEDIA Taħriġ, skond il-paragrafu 3 ta’ l-Atikolu 12 tad-Deċiżjoni 2000/821/KE u l-paragrafu 4 ta’ l-Artikolu 9 tad-Deċiżjoni 163/2001/KE. Dan ikopri l-perjodu bejn l-1 ta’ Jannar 2001 u l-31 ta’ Diċembru 2006 u huwa bbażat fuq il-konklużjonijiet ta’ l-evalwazzjonijiet intermedjarji[4] u finali tal-programmi MEDIA Plus u MEDIA Taħriġ[5]. DIFFIKULTAJIET ċIKLIċI U STRUTTURALI L-isfidi ċikliċi Jaqbel li wieħed jiftakar li MEDIA Plus u MEDIA Taħriġ kienu ġew implimentati f’kuntest ekonomiku li jqajjem tħassib. Matul il-perjodu evalwat, l-isfida l-aktar importanti għall-programm kienet id-dħul ta’ għaxar Stati Membri oħra. Dan it-tkabbir enfasizza l-eteroġenità tas-suq Ewropew. Il-kapaċitajiet ta’ l-investiment u l-għajnuna pubblika huma ferm aktar dgħajfa f’dawn il-pajjiżi milli fil-bqija ta’ l-Ewropa. Sfida kbira oħra hija l-iżvilupp mgħaġġel tat-teknoloġiji l-ġodda, u partikolarment ta’ dik diġitali. F’dan il-qasam, is-sitwazzjoni tad-distribuzzjoni ċinematografika Ewropea tqajjem tħassib. Il-kopji diġitali tal-films jeżistu, imma l-films Ewropej m'għandhomx biżżejjed preżenza fuq il-pjattaformi ta’ xandir diġitali. Il-problemi strutturali Suq intern akbar li l-funzjonament tiegħu għadu mhux perfett Is-suq Ewropew tax-xogħol awdjoviżiv huwa karatterizzat minn frammentazzjoni qawwija ħafna. Il-frammentazzjoni hija partikolarment marbuta mad-diversità lingwistika u kulturali ta’ l-Istati differenti. Huwa tassew li din id-diversità hija sors ta’ indipendenza u ta’ ġid kulturali, imma din ittellef iċ-ċirkolazzjoni ta’ xogħlijiet mhux nazzjonali u ttellef lill-industrija Ewropea milli tirbaħ partijiet mis-suq. Il-frammentazzjoni ġġib magħha partikolarment: - diffikultajiet strutturali fiċ-ċirkolazzjoni transkonfinali tax-xogħlijiet. Iċ-ċirkolazzjoni insuffiċjenti tax-xogħlijiet Ewropej mhux nazzjonali hija s-sintomu prinċipali ta’ diffikultajiet strutturali li s-settur Ewropew ta’ xogħol awdjoviżiv jiltaqa’ magħhom; - diviżjoni bejn il-pajjiżi b’kapaċità dgħajfa ta’ produzzjoni u/jew fiż-żona lingwistika u ġeografika ristretta[6], u l-pajjiżi li l-kapaċità ta’ produzzjoni tagħhom hija superjuri[7]; - settur tad-distribuzzjoni anqas kompetittiv. Is-settur tal-produzzjoni jibqa’ wkoll frammentat ħafna. Dan jixbah ħafna strutturi żgħar mhux integrati ħafna, li l-eżistenza tagħhom hija dejjem prekarja. Industrija li għadha tbati biex taffaċċja n-nuqqasijiet tagħha In-nuqqas ta’ taħriġ tal-professjonisti Ewropej tas-settur awdjoviżiv jwassal għal nuqqas ta’ strateġija ta’ l-intrapriża fil-livell Ewropew, għalkemm din hija essenzjali għall-introduzzjoni tat-teknoloġiji l-ġodda. L-ewwelnett, l-industrija Ewropea tas-settur awdjoviżiv tiddedika ftit wisq mezzi għall-iżvilupp ta’ proġetti (kitba, produzzjoni finanzjarja u stabbiliment ta’ pjan ta’ kummerċjalizzazzjoni). Madankollu, dan il-pass huwa ta’ prijorità għall-kwalità u l-potenzjal ta’ l-esportazzjoni tax-xogħlijiet. Barra minn dan, is-settur tad-distribuzzjoni jibqa’ frammentat fuq bażi nazzjonali. B’hekk dan isir anqas kompetittiv, kemm fis-suq dinji u kemm f'dak Ewropew. IR-RIżULTATI TA’ L-EVALWAZZJONI TA’ MEDIA PLUS U MEDIA TAħRIġ GħALL-PERJODU 2001-2006 Konklużjonijiet ġenerali għall-perjodu 2001-2006 1. Ir-rilevanza globali tal-programm baqgħet tajba għall-perjodu, bis-saħħa ta’ djanjożi inizjali tajba u ta’ termini mġedda. L-oqsma fejn is-sodisfazzjoni tal-professjonisti mhix ottimali jikkonċernaw parti dgħajfa ħafna tal-baġit u l-bżonnijiet li d-definizzjoni tagħhom kienet għadha għaddejja. 2. In-nuqqasijiet fil-kompatibilità osservati bejn ix-xogħlijiet amministrattivi (għażla, għotja ta’ kuntratti, ħlas) u dawk ekonomiċi tas-settur awdjoviżiv jerġgħu jintroduċu riskju u tensjonijiet potenzjali għal-intrapriżi[8]. In-nefqa ta’ l-aċċess, li spiss hija għolja għall-SMEs, madankollu tibqa’ aċċessibbli għall-benefiċjarji. 3. Il-mekkaniżmi prinċipali ta’ MEDIA jikkontribwixxu b’mod effettiv għat-tisħiħ tal-kompetenzi (it-taħriġ), għall-iżvilupp tad-dimensjoni Ewropea tax-xogħlijiet mill-fażi ta’ qabel il-produzzjoni (l-iżvilupp), għall-aqwa kompetittività tas-settur (id-distribuzzjoni partikolarment, permezz tat-tnaqqis ta’ riskji u t-tisħiħ tal-kapaċitajiet finanzjarji tal-benefiċjarji) u għaċ-ċirkolazzjoni tax-xogħlijiet bejn in-nazzjonijiet (id-distribuzzjoni u l-promozzjoni). 4. L-effetti immaterjali ta’ MEDIA (it-tisħiħ tal-kompetenzi, l-apprendistat fis-suq, l-istabbiliment ta’ netwerks) jikkostitwixxu impatti li jibqgħu fiż-żmien u li jagħtu struttura lis-settur kollu. 5. L-effetti tal-programm dwar il-finanzjament tax-xogħlijiet u ċ-ċirkolazzjoni bejn in-nazzjonijiet jiddependu direttament mit-tkomplija tal-finanzjament Ewropew. Linji ta’ azzjoni li jsaħħu b’mod effikaċi l-kompetittività tas-settur awdjoviżiv Ewropew 6. MEDIA Taħriġ jikkontribwixxi b’mod reali għat-tisħiħ tal-kompetenzi fis-settur awdjoviżiv Ewropew. Dan jikkontribwixxi wkoll għall-istabbiliment ta’ netwerks, suxxettibbli li jiffavorixxu l-kompetittività tas-settur fuq tul ta’ żmien. 7. MEDIA Żvilupp jippremetti lill-produtturi indipendenti li jsaħħu l-kompetittività tagħhom fuq is-suq Ewropew, u li jiffavorixxu ċ-ċirkolazzjoni tax-xogħlijiet tagħhom bejn in-nazzjonijiet. Il-kontribuzzjonijiet ta’ MEDIA huma diversi: il-preparazzjoni aħjar tal-proġetti, it-titjib tal-pjanijiet tal-finanzjament, il-limitazzjoni tar-riskji finanzjarji, it-tisħiħ ta’ l-investiment iddedikat għall-iżvilupp tax-xogħlijiet, kontribuzzjoni ta’ dimensjoni Ewropea għax-xogħlijiet sostnuti u għas-settur kollu kemm hu. 8. MEDIA Distribuzzjoni ssaħħaħ il-kapaċitajiet finanzjarji tad-distributuri u jillimita r-riskji marbuta ma’ l-investiment. Dan il-punt huwa relevanti għal proporzjon qawwi u li qed jikber ta’ films Ewropej mhux nazzjonali, u jikkontribwixxi għaċ-ċirkolazzjoni tagħhom. 9. MEDIA Promozzjoni ssostni b’suċċess il-fieri kummerċjali u l-festivals. Dan jikkontribwixxi għat-tisħiħ tal-kuntatti u għall-istabbiliment ta’ netwerks bejn il-professjonisti tas-settur awdjoviżiv Ewropew. 10. MEDIA jsaħħaħ il-promozzjoni u l-esibizzjoni ta’ films Ewropej lill-professjonisti u lill-pubbliku ġenerali, billi jsostni l-preżenza qawwija tagħhom fil- festivals. Il-mekkaniżmi li jerġgħu jekwilibraw is-swieq li jikkontribwixxu għall-integrazzjoni ta’ l-Istati l-Membri l-ġodda Biex jistabbilixxi r-regolament għall-integrazzjoni ta’ l-Istati l-Membri l-ġodda, il-programm MEDIA bbaża ruħu fuq il-kunċett li diġà kien jeżisti ta’ “pajjiż b’kapaċità dgħajfa ta’ produzzjoni jew ta’ żona ġeografika u/jew lingwistika ristretta”. Il-mekkaniżmi ta’ ekwilibru mill-ġdid tas-swieq huma punt speċifiku tal-programm MEDIA. 11. Il-kriterji ta’ l-għażla ffaċilitaw id-dħul għall-programm ta’ proġetti li ġejjin mill-“pajjiżi b’kapaċità dgħajfa ta’ produzzjoni” u partikolarment l-Istati l-Membri l-ġodda; MEDIA b’hekk għarfet tiffavorixxi b’mod mgħaġġel il-parteċipazzjoni tal-professjonisti ta’ dawn l-Istati. 12. Il-programm MEDIA jippermetti lill-pajjiżi “b’kapaċità dgħajfa ta’ produzzjoni” li jkollhom aċċess għal parti mill-finanzjament superjuri għall-parti relattiva tas-suq tagħhom. 13. MEDIA probabilment ikkontribwixxa għaż-żieda kostanti ta’ l-offerta tal-films mhux nazzjonali osservata fl-Istati l-Membri l-ġodda wara li dawn daħlu fil-programm. Dan isir għad-detriment ta’ parti mill-films Amerikani (li huma f’maġġoranza), u mhux tal-films lokali. 14. Il-kriterji ta’ diskriminazzjoni pożittiva li twassal lill-professjonisti ta’ l-akbar pajjiżi produtturi li jassoċjaw ruħhom ma’ msieħba ta’ l-Istati l-Membri l-ġodda, tassew iffavorixxew l-aqwa integrazzjoni ta’ dawn l-atturi u tax-xogħlijiet tagħhom fin-netwerks u fiċ-ċrieki ta’ distribuzzjoni Ewropej. Netwerk ta’ Media Desks effikaċi li l-potenzjal tagħhom għadu jista’ jkun żviluppat Il-mekkaniżmu deċentralizzat ta’ MEDIA jidher bħal għodda effikaċi għall-iżvilupp ta’ l-għarfien tal-programm u biex jakkompanja lill-professjonisti; l-effikaċja reali tagħhom tisher dipendenti ħafna fuq il-persuni responsabbli. 15. Il- Media desks għandhom rwol doppju bħala ċentru ta’ informazzjoni għall-professjonisti u l-akkompanjament tal-benefiċjarji. Il-pożizzjoni predominanti tvarja minn desk għall-oħra, bid-desks l-aktar antiki jiffavorixxu ġeneralment l-akkompanjament. 16. Id-Desks jista’ jkollhom effett importanti fuq l-użu tajjeb ta’ MEDIA fil-“pajjiżi b’kapaċità dgħajfa ta’ produzzjoni” u partikolarment fl-Istati l-Membri l-ġodda, bis-saħħa tax-xogħol pedagoġiku mwettaq. 17. Id-dimensjoni tan-netwerk tal-MEDIA Desks għandha ċertu potenzjal, partikolarment fil-qasam ta’ distribuzzjoni ta’ informazzjoni, ta’ skambji ta’ prattika tajba jew ta’ kontribuzzjoni għall-iskambji bejn il-fruntieri. Bis-saħħa ta’ strutturazzjoni aħjar tan-netwerk u ta’ l-għodda tiegħu, l-iskambji llum jibqgħu essenzjalment bilaterali. 18. In-nuqqas ta’ sistema magħquda ta’ kejl ta’ l-output tad-Desks u s-satelliti jagħmel l-istima ta’ l-effikaċja rispettiva tagħhom diffiċli. L-effetti kwalitattivi sostenibbli, effetti oħra dipendenti minn MEDIA L -effetti sostenibbli li l-aktar ħallew l-effett tagħhom fuq il-programm huma ta’ tip kwalitattiv: tisħiħ tal-kompetenzi, tan-netwerks, tal-kollaborazzjonijiet, l-għarfien tas-suq, il-preżenza fuq is-swieq internazzjonali. Effetti oħra importanti bħaż-żieda taċ-ċirkolazzjoni bejn in-nazzjonijiet tax-xogħlijiet madankollu għadhom dipendenti ħafna fuq l-intervent Ewropew. Fil-fatt, il-waqfien ta’ l-appoġġ jista’ jwassal għall-għajbien ta’ ċerti tipi ta’ taħriġ, ċirkolazzjoni bejn in-nazzjonijiet imnaqqsa tax-xogħlijiet u investiment anqas f’xogħlijiet li ġejjin minn pajjiżi b’kapaċità dgħajfa ta’ produzzjoni, fejn MEDIA tikkostitwixxi element essenzjali tal-finanzjament tax-xogħlijiet. IR-RAKKOMANDAZZJONIJIET U L-MIżURI TA’ MONITORAġġ Ir-rakkomandazzjonijiet priċipali It-tkomplija ta’ l-isforz ta’ adattament għas-suq Jaqbel li: 19. tinżamm il-kapaċità ta’ adattament tal-programm u tat-termini ta’ l-intervent tiegħu għall-bżonnijiet tas-settur 20. jiġu aġġornati l-mezzi ta’ antiċipazzjoni ta’ l-evoluzzjonijiet tas-settur (studji settorjali, kuntatti regolari diretti mal-professjonisti, konsultazzjonijiet ma’ esperti) 21. tiġi ppreparata sistema ta’ indikaturi ta’ monitoraġġ tal-programm u ta’ sorveljanza tas-suq L-adattament tar-regolament skond il-limitazzjonijiet ta’ l-utenti tiegħu 22. jerġgħu jiġu riveduti u jiġu semplifikati t-termini ta’ aċċess għall-programm 23. jiġu adattati t-termini ta’ l-intervenzjoni skond il-perjodi taż-żmien tas-settur 24. jiġu konċentrati r-riżorsi umani u ta’ organizzazzjoni ta’ MEDIA dwar l-akkompanjament tal-benefiċjarji u l-monitoraġġ tal-progetti L-użu aktar effettiv tal-potenzjal tan-netwerk tal-MEDIA desks u l-antenni Jaqbel li: 25. tiġi żviluppata għodda ta’ kejl ta’ l-output 26. jiġu aġġornati l-MEDIA desks u l-antenni b’għodda u mezzi effikaċi Il-kunsiderazzjoni mill-ġdid ta’ l-għanijiet u t-termini tal-mekkaniżmi ta’ aġġustament tas-suq, sabiex tissaħħaħ il-pertinenza u l-effikaċja tagħhom Jaqbel li: 27. jitkompla l-isforz imwettaq s’issa f’termini ta’ aġġustament tas-swieq 28. tiġi approfondita r-riflessjoni strateġika dwar l-għanijiet mixtieqa mill-politika ta’ aġġustament tas-swieq, u r-riżultati li jridu jintlaħqu fit-tmiem tal-programm MEDIA 2007 29. jiġi rivedut il-livell ġeografiku pertinenti (it-tmiem tal-livell reġjonali, il-kategoriji ġodda tal-pajjiżi) għal ċerti linji ta’ azzjoni (distribuzzjoni selettiva, distribuzzjoni awtomatika, partikolarment l-aġent tal-bejgħ) Il-miżuri prinċipali Il-miżuri diġà implimentati Risposti għar-rakkomandazzjonijiet ta’ operazzjonali diġà ġew implimentati wara t-tieni evalwazzjoni intermedjarja, partikolarment f’dak li jikkonċerna s-semplifikazzjoni ta’ ċerti proċeduri u l-integrazzjoni ta’ l-aspett teknoloġiku fil-programm kollu. B’hekk, il-programm il-ġdid MEDIA 2007 jikkunsidra bis-sħiħ l-integrazzjoni tat-teknoloġiji l-ġodda u jippermetti li jitwettqu azzjonijiet speċifiċi ta’ appoġġ għad-distribuzzjoni on-line ta’ xogħlijiet Ewropej u għall-esibizzjoni diġitali. Bl-istess mod, il-mekkaniżmi ta’ aġġustament tas-swieq huma integrati fil-linji ta’ azzjoni kollha. Bil-ħsieb ta’ l-adattament tar-regolament għal-limitazzjonijiet ta’ l-utenti tiegħu u tal-konċentrazzjoni tar-riżorsi dwar l-akkompanjament tal-benefiċjarji u l-monitoraġġ tal-proġetti, il-ħolqien ta’ l-Aġenzija eżekuttiva wasslet titjib konkret, partikolarment bis-saħħa ta’ effikaċja akbar fil-ġestjoni. Partikolarment, ġie nnutat progress tal-proċess ta’ l-għażla tal-proġetti, il-ġestjoni tal-kuntratti, iż-żmien għall-ħlas u l-kuntratt mal-benefiċjarji. Min-naħa l-oħra, il-linji gwida l-ġodda ppublikati fl-2007 għal ċerti linji tal-programm diġà jissemplifikaw ċerti termini ta’ aċċess għall-programm bħal-linji gwida l-ġodda għall-azzjoni “żvilupp”. Dawn il-bidliet jissemplifikaw il-kriterji għall-għażla tal-proġetti u jagħmlu d-dokumenti aktar faċli biex jinqraw (il-linji gwida u l-formola), biex b’hekk jiġi ffaċilitat l-aċċess tal-professjonisti għall-appoġġ għall-iżvilupp. F’dak li jikkonċerna l-kapaċità ta’ antiċipazzjoni ta’ bidliet fis-settur, twaqqaf grupp ta’ ħidma fi ħdan il-kumitat MEDIA sabiex jaħdem fuq l-iżvilupp ta’ sistema ta’ indikaturi. Sabiex ikompli jittejjeb l-adattament tal-programm għall-bżonnijiet tas-suq, ġew implimentati azzjonijiet ġodda fil-qafas ta’ MEDIA 2007: - Fil-perspettiva ta’ l-approssimazzjoni tat-taħriġ inizjali, ġiet ippublikat sejħa ġdida għall-proposti “taħriġ inizjali”, li jaħsbu biex jinkoraġġixxu l-kooperazzjoni bejn l-iskejjel taċ-ċinema u istituzzjonijiet oħra ta’ taħriġ superjuri biex jitwaqqaf taħriġ maħsub għall-istudenti żgħażagħ Ewropej. - It-teknoloġiji diġitali għamlu x-xogħlijiet awdjoviżivi Ewropej aktar aċċessibbli barra mill-pajjiż ta’ l-oriġini tagħhom bis-saħħa ta’ metodi ġodda ta’ distribuzzjoni tal-kontenut awdjoviżiv. Meta wieħed jikkunsidra li l-kompetittività ta’ l-industrija awdjoviżiva Ewropea ser tiddependi ħafna fuq il-kapaċità tagħha li tadatta għat-teknoloġiji l-ġodda, partikolarment fl-istadju tad-distribuzzjoni, inħolqot linja ta’ azzjoni ġdida għall-appoġġ tad-distribuzzjoni on-line tax-xogħlijiet awdjoviżivi Ewropej. Il-linja “Video on demand u Distribuzzjoni ċinematografika diġitali” għandha l-għan li tħares u tkabbar id-diversità kulturali u lingwistika Ewropea u l-wirt ċinematografiku w awdjoviżiv tagħha, li tiggarantixxi l-aċċessibilità tagħha għall-pubbliku u li tippromwovi d-djalogu bejn il-kulturi, li żżid iċ-ċirkolazzjoni u l-viżibilità tax-xogħlijiet u li ssaħħaħ il-kompetittività tas-settur awdjoviżiv fil-qafas ta’ suq Ewropew miftuħ u kompetittiv, favorevoli għall-impjieg. - Tnediet sejħa għal proposti speċifiċi maħsuba għall-iżvilupp tax-xogħlijiet interattivi onlajn u offlajn, adattata għall-bżonnijiet speċifiċi ta’ din il-forma ta’ ħolqien ġdida. - Il-mekkaniżmi ta’ l-għajnuna għad-distribuzzjoni ġew adattati sabiex jimmiraw aħjar ix-xogħlijiet b’baġit medju u b’potenzjal kummerċjali qawwi, aktar dipendenti fuq l-għajnuna MEDIA għax-xandir tagħhom bejn in-nazzjonijiet mill-films b’baġit kbir. Bl-istess mod, il-proporzjon ta’ l-għajnuna awtomatika għad-distribuzzjoni bbażata fuq ordnijiet ġodda ssaħħet għall-ewwel biljetti mibjugħa, b’kunsiderazzjoni li dawn jirrappreżentaw spiża aktar importanti għad-distributur fil-mument li jitpoġġa film fuq is-suq nazzjonali tiegħu. L-għan ta’ din ir-riforma huwa li tingħata dinamika ġdida lis-suq u li tinkoraġġixxi t-teħid ta’ riskju kummerċjali. Il-miżuri matul l-iżvilupp Qed issir riflessjoni, fi ħdan il-Kummissjoni, biex jintuża bl-aħjar mod il-potenzjal tan-netwerk tal-MEDIA desks u l-fergħat bl-implimentazzjoni ta’ għodda u ta’ mezzi aktar effikaċi u ta’ punt ta’ aċċess bl-internet wieħed għal kull pajjiż. Fil-qasam ta’ aċċess għall-finanzjament u sabiex titlesta l-azzjoni ta’ i2i biex tirrispondi għall-bżonn akbar ta’ l-industrija, qed jitlesta mekkaniżmu suxxettibbli li jipproduċi effett ta’ lieva fuq l-aċċess għall-finanzjament għall-produtturi. Dan il-mekkaniżmu ser jippermetti lill-produtturi u lid-distributuri li jkollhom aċċess aħjar għall kapital privat. KONKLUżJONI L -evalwazzjonijiet intermedjarji u l-evalwazzjoni finali tal-programmi MEDIA Plus u MEDIA Taħriġ jikkonfermaw ir-riżultati pożittivi ta’ l-azzjonijiet tagħhom għas-settur awdjoviżiv Ewropew. Dawn jerġgħu jsostnu l-pertinenza ta’ l-għanijiet tal-programm kif ukoll l-effikaċja ta’ l-azzjonijiet tiegħu fil-qasam ta’ tisħiħ tal-kompetittività tas-settur u ta’ promozzjoni tad-diversità kulturali. Min-naħa l-oħra, dawn jikkonfermaw li l-azzjoni Komunitarja tassew twassal valur miżjud fir-rigward ta’ l-interventi nazzjonali. L-effetti ta’ MEDIA huma reali; dawn huma sostenibbli wkoll f’ċertu numru ta’ każijiet, partikolament f’dak li jikkonċerna t-tisħiħ tal-kompetittività. Madankollu, ċertu numru ta’ l-effetti l-aktar notevoli ta’ MEDIA (it-tisħiħ tal-kompetenzi u ċ-ċirkolazzjoni bejn in-nazzjonijiet tax-xogħlijiet, pereżempju) għadhom dipendenti b’mod qawwi fuq l-intervent Ewropew. Min-naħa l-oħra, l-informazzjoni tas-suq tindika li s-settur awdjoviżiv Ewropew ikompli jbati min-nuqqasijiet tradizzjonali tiegħu, li huma l-frammentazzjoni tas-suq u ċ-ċirkolazzjoni dgħajfa tax-xogħlijiet Ewropej barra mill-pajjiż ta’ l-oriġini tagħhom. Għalhekk hemm lok li titkompla l-azzjoni, billi jkun hemm adattament għat-tibdil tal-bżonnijiet tas-suq. Huwa dan li jorbot mal-programm il-ġdid MEDIA 2007 li nbeda fl-1 ta’ Jannar 2007.[pic][pic][pic] [1] Id-Deċiżjonijiet Nru 845/2004/KE u Nru 846/2004/KE tal-Parlament Ewropew u tal-Kunsill tad-29 ta’ April 2004 – ĠU L 195, 2.6.2004. [2] Id-Deċiżjoni Nru 1718/2006/KE tal-Parlament Ewropew u tal-Kunsill tal-15 ta’ Novembru 2006 dwar l-implimentazzjoni ta’ programm ta’ appoġġ lis-settur awdjoviżiv Ewropew (MEDIA 2007) – ĠU L 327, 24.11.2006. [3] COM(2003) 725 finali. [4] It-tieni evalwazzjoni intermedjarja tal-Programm MEDIA Plus u MEDIA Taħriġ (2003-2005) – Il-Kuntratt Nru 30-KE-0041001/00-07 [5] L-evalwazzjoni finali tal-programmi MEDIA Plus u MEDIA Taħriġ (2001-2006) Il-Kuntratt Nru 30-KE-0096653/00 [6] L-Awstrija, il-Belġju, id-Danimarka, il-Finlandja, il-Greċja, l-Irlanda, l-Iżlanda, Liechtenstein, il-Lussemburgu, in-Norveġja, l-Olanda, il-Portugall u l-Iżvezja. Ma’ dawn żdiedu: il-Bulgarija, Ċipru, l-Estonja, l-Ungerija, il-Latvja, il-Litwanja, Malta, il-Polonja, ir-Repubblika Ċeka, is-Slovakkja u s-Slovenja. [7] Il-Ġermanja, Franza, l-Italja, Spanja u r-Renju Unit. [8] Jaqbel li wieħed jinnota li minn dan iż-żmien, il-ħolqien ta’ Aġenzija eżekuttiva fl-1/1/2006 ippermetta ġestjoni aktar effikaċi tal-proġetti u partikolarment tnaqqis fiż-żmien tal-ħlas.